Καλημέρα σας, μετά το δοκιμαστικό θέλω να σας ενημερώσω αναλυτικά για την διαδικασία της εξέτασης. 
Η εξέταση του μαθήματος είναι 12:00 με 15:00 την Παρασκευή 05/02/2021. 
Έχει υπολογιστεί (με βάση την μέχρι τώρα εμπειρία) ότι η ταυτοποίηση θα διαρκέσει 1 ώρα. Για το λόγο αυτό έχει προγραμματιστεί οι φοιτητές να δουν τα θέματα στις 13:00 στην πλατφόρμα e-class και πιο συγκεκριμένα στον κατάλογο με τις εργασίες. Εκεί θα υπάρχει το αρχείο με τα θέματα όπου θα πρέπει να το ανοίξουν για να τα διαβάσουν. Η διάρκεια της εξέτασης θα είναι 1 ώρα και 30 λεπτά και θα υπάρχει ΕΠΙΠΛΕΟΝ χρόνος 15 λεπτά για το ανέβασμα των λύσεων στην e-class .  Όποιος τελειώνει νωρίτερα θα πρέπει να ειδοποιεί τον επιτηρητή ότι τέλειωσε και ότι ανεβάζει τα θέματα. 
Στο μάθημα αυτό οι φοιτητές θα πρέπει να λύσουν ένα σύνολο ασκήσεων και έπειτα να ανεβάσουν τις ασκήσεις ΜΟΝΟ σε μια από τις παρακάτω μορφές
1.      ή σε ένα αρχείο pdf (όποιος θα χρησιμοποιήσει το κινητό του τότε οι εικόνες μετατρέπονται σε ένα αρχείο pdf με τη χρήση της εφαρμογής CamScanner δεν είναι η μοναδική προφανώς, είδαμε την Κυριακή πως γίνεται).
2.      ή σε ένα αρχείο zip όπου θα έχει σαν φωτογραφίες τις λύσεις
3.      ή σε ένα αρχείο word όπου θα περιέχει τις λύσεις σαν εικόνες (όπως δείξαμε και στο δοκιμαστικό μάθημα).
Σε κάθε περίπτωση από τις 3 προηγούμενες ο φοιτητής θα πρέπει να γράφει το ονοματεπώνυμο του και τον ΑΜ με ευανάγνωστα γράμματα σε κάθε σελίδα των λύσεων του. Την Κυριακή έγινε δοκιμαστικό μάθημα ακριβώς για αυτό το λόγο, για να ενημερωθούν οι φοιτητές και να δοκιμάσουν να «ανεβάσουν» σε μια δοκιμαστική εργασία μια από τις 3 μορφές – εκείνη που τους βολεύει. Να ενημερώσω ότι η δοκιμαστική εργασία θα παραμείνει ανοικτή μέχρι Τετάρτη βράδυ ώστε να δοκιμάσουν οι φοιτητές «πως ανεβάζουμε ένα αρχείο στις συγκεκριμένες μορφές». Για το λόγο αυτό ΔΕΝ ΘΑ γίνουν δεκτές υποβολές φοιτητών μέσω email.  
Για οποιαδήποτε απορία είμαι στη διάθεση σας. 
